|  |
| --- |
|  |
| Številka: 4300-6/2024/31 |
| Ljubljana, 6. 11. 2024 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uvrstitev novega projekta 2180-24-5404 – Vzpostavitev centra za trženje in razvoj pohištva v veljavni Načrt razvojnih programov 2024–2027 – predlog za obravnavo**  |
| **1. Predlog sklepov vlade:** |
| Na podlagi petega odstavka 31. člena Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24) je Vlada Republike Slovenije na ..… seji dne …. sprejela naslednjiS K L E P :V veljavni Načrt razvojnih programov 2024–2027 se, skladno s podatki iz priložene tabele, uvrsti nov projekt 2180-24-5404 - Vzpostavitev in delovanje centra za trženje in razvoj pohištva.  Barbara Kolenko Helbl Generalna sekretarkaSklep prejmejo:* Ministrstvo za gospodarstvo, turizem in šport,
* Ministrstvo za finance,
* Služba Vlade Republike Slovenije za zakonodajo,
* Generalni sekretariat Vlade Republike Slovenije.

Priloge: - Obrazložitev- Obrazec 3 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Darko Sajko, generalni direktor, Direktorat za lesarstvo, Ministrstvo za gospodarstvo, turizem in šport
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| **/** |
| **5. Kratek povzetek gradiva:** |
| Ministrstvo za gospodarstvo, turizem in šport (v nadaljevanju: MGTŠ) je 12.7.2024 v Uradnem listu RS, št. 57/24, objavilo Javni razpis za predstavitveno prodajni center pohištva v sklopu celovitega interjerja (JR INTERJER 2024 - 2026).Namen javnega razpisa je bil predstaviti potencial slovenske pohištvene industrije na enem mestu in tako tudi spodbuditi nadaljnji razvoj pohištvene industrije. Cilj javnega razpisa je bil vzpostavitev in delovanje predstavitveno prodajnega centra slovenske pohištvene industrije, ki bo omogočal celovito individualno obravnavo potrošnikov, kot tudi obravnavo strokovnih tem s področja pohištva. MGTŠ je prejel eno vlogo za sofinanciranje konzorcija petih podjetij: RC 31 razvojni center kreativne pohištvene industrije d.o.o (vodilni partner), KOLPA d.o.o. Metlika, DONAR podjetje za notranjo opremo in svetovanje d.o.o, GONZAGA-PRO proizvodnja, trgovina, inženiring d.o.o in ALPLES industrija pohištva d.d., kateri je bil 13.9.2024 izdan pozitiven sklep o sofinanciranju projekta »Vzpostavitev centra za pohištvo RC31«. Namen projekta je vzpostavitev Predstavitveno prodajnega centra slovenske pohištvene industrije v Ljubljani, ki bo predstavil potencial domače pohištvene industrije na enem mestu in s tem spodbudil njen razvoj. Predstavitveno prodajni center bo deloval kot predstavitveno, svetovalno in prodajno središče slovenske pohištvene industrije, kjer bo omogočena celovita in individualna obravnava domačih in tujih kupcev. Center bo, poleg predstavitveno prodajne vsebine, služil tudi kot točka, kjer se bodo odvijali redni mesečni strokovni dogodki (24 dogodkov), kjer so bodo obravnavale strokovne teme s področja pohištva, opremljanja prostorov, predvsem v smislu zagotavljanja kakovostnih in trajnostnih rešitev ter krožnih izdelkov, kar bo prispevalo k trajnostni ozaveščenosti in trajnostni transformaciji družbe.Predmet projekta je sofinanciranje stroška najema prostorov (570 m2), stroška plač zaposlenih, stroška zunanjih izvajalcev, ter posrednih stroškov. Organizirali bodo 28 strokovnih dogodkov: predavanja, seminarje, delavnice, ki bodo namenjeni arhitektom, oblikovalcem in potencialnim kupcem. Vrednost celotne investicije znaša 1.799.990,00 EUR, pri čemer je znesek sofinanciranja 899.995,00 EUR, preostanek sredstev predstavljajo lastni viri petih podjetij v višini 899.998,00 EUR. Datum konca financiranja je 31. 12. 2026.Na podlagi navedenega MGTŠ predlaga Vladi Republike Slovenije, da se investicija »Vzpostavitev centra za trženje in razvoj pohištva« uvrsti v veljavni Načrt razvojnih programov 2024-2027. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | **DA**/NE |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:** |
|  |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
|  |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| MGTŠ | 2180-24-5404Vzpostavitev centra za trženje in razvoj pohištva | 231413 – Spodbujanje lesne industrije | 0,00 EUR | 0,00 EUR |
| **SKUPAJ** | **0,00 EUR** | **0,00 EUR** |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| MGTŠ | 2130-16-0005 Spodbujanje lesne industrije | 231413 – Spodbujanje lesne industrije | 98.326,00 EUR | 437.274,00 EUR |
| **SKUPAJ** | **98.326,00 EUR** | **437.274,00 EUR** |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

/1. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:**/**II.b Manjkajoče pravice porabe bodo zagotovljene s prerazporeditvijo:****II.c Načrtovana nadomestitev zmanjšanih prihodkov in povečanih odhodkov proračuna:**/  |
| **7.b Predstavitev ocene finančnih posledic pod 40.000 EUR:** / |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| / |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Gre za postopek in gradivo, ki ne predvideva sodelovanja javnosti. |
| / |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
| **Matjaž Han****minister** |

**PRILOGA 1: OBRAZLOŽITEV**

MGTŠ je dne 12. 7. 2024 v Uradnem listu RS, št. 57/24, objavil Javni razpis za predstavitveno prodajni center pohištva v sklopu celovitega interjerja (JR INTERJER 2024 – 2026). Javni razpis se je objavil na podlagi navede Zakona o podpornem okolju za podjetništvo (Uradni list RS, št. 102/07, 57/12, 82/13, 17/15, 27/17, 13/18 – ZSInv in 40/23 – ZZrID-A). Na razpis je prispela ena vloga, ki je prejela pozitiven sklep o sofinanciranju projekta »Vzpostavitev centra za pohištvo RC31«, št. 4300-6/2024/27 z dne 13.9.2024.

Celotna vrednost projekta znaša 1.799.990,00 EUR. MGTŠ financira stroške projekta v višini 50 %, kar torej pomeni 899.995,00 EUR, drugih 50 % sredstev sofinancirajo partnerji konzorcija, tj. pet podjetij (RC 31 razvojni center kreativne pohištvene industrije d.o.o (vodilni partner), KOLPA d.o.o. Metlika, DONAR podjetje za notranjo opremo in svetovanje d.o.o, GONZAGA-PRO proizvodnja, trgovina, inženiring d.o.o in ALPLES industrija pohištva d.d.), torej v višini 899.995,00 EUR.

Projekt se bo pričel v letu 2024, sredstva MGTŠ za sofinanciranje so na voljo do konca leta 2026. V skladu s trajnostjo projekta pa se bodo projektne aktivnosti (najem prostorov, strokovni dogodki in skupne prodajno-promocijske aktivnosti) odvijale še dve leti in en mesec po zaključku financiranja projekta (tj. do konca oktobra 2028).

Projekt naslavlja kritične izzive slovenske pohištvene industrije, ki je preveč razdrobljena in se sooča z omejenim prepoznavanjem blagovnih znamk na mednarodnem trgu ter močno globalno konkurenco.

Projekt naslavlja potrebo po povezovanju slovenskih pohištvenikov, z združevanjem moči večjih in manjših podjetij iz sektorja v močno tržno in promocijsko skupino, ki bo pod skupno blagovno znamko in prek svetovalno-prodajnih dizajn centrov ponujala celovite rešitve za interierje. Glavna problematika, ki jo projekt rešuje, je povečanje konkurenčnosti in prepoznavnosti slovenske pohištvene industrije, ki se trenutno bori za tržni delež proti tujim proizvajalcem z boljšim dostopom do tržnih kanalov in večjimi marketinškimi proračuni.

Z vzpostavitvijo prvega centra, ki bo v Ljubljani, bodo slovenska podjetja dobila priložnost za skupno predstavitev na višji in bolj profesionalni ravni. To bo privabilo domače in tuje stranke ter povečalo privlačnost slovenskih izdelkov. Podjetja se bodo skupaj predstavljala na večji površini, predvsem pa višji in bolj profesionalni ravni, kar bo povečalo njihovo privlačnost tako za domače kot za tuje stranke. Skupno vlaganje v marketing, organizacijo strokovnih dogodkov in razvoj blagovne znamke bo omogočilo, da posamezna podjetja dosežejo učinke, ki bi jih sama težko dosegla. Poleg tega projekt naslavlja tudi potrebo po posodobitvi in digitalizaciji prodajnih procesov, kar je ključno za modernizacijo in učinkovitost sektorja.

Projekt je zasnovan tako, da ne rešuje le trenutnih potreb, ampak tudi ustvarja dolgoročne temelje za rast in razvoj. S povezovanjem različnih deležnikov iz panoge projekt prispeva k večji koheziji, izmenjavi znanj in izkušenj ter skupnemu nastopu na trgu, kar bo povečalo konkurenčnost celotne slovenske pohištvene industrije in ima potencial, da ustvari nove, trajnostne prodajne kanale in omogoči skupen nastop na mednarodnih trgih, kar bo povečalo konkurenčnost slovenske pohištvene industrije ter okrepilo prepoznavnost slovenskih blagovnih znamk na globalnem nivoju.